On va néixer Patricia Campos?
Patricia Campos Doménech (Onda, 12 de març de 1977) és una aviadora, entrenadora de futbol, cooperant i activista a favor dels drets de les dones i dels més pobres.,  Des de menuda, Patricia Campos va voler ser futbolista i pilot d'aviació, dos àmbits pràcticament vedats en aquells moments per a les dones. Va estudiar Comunicació Audiovisual a València per assegurar-se un futur, opció difícil a través del futbol i de l'aviació. Després d'acabar la carrera va preparar oposicions a les Forces Armades d'Espanya, aprovant-les en 2005. Es va incorporar a l'Escola Naval Militar i l'any següent ja era pilot d'helicòpter i de reactor de 8 places, sent encara avui dia l'única dona d'Espanya amb les dues titulacions i l'única dona pilot militar de l'Armada en l'especialitat de transport VIP (militars d'alt rang, polítics, membres de la Família Reial i missions de logística).,  En 2013, després de vuit anys de carrera militar, sol·licita una excedència per dedicar-se al futbol. Tres anys després, en 2016, es dona definitivament de baixa a l'exèrcit, argumentant un masclisme insuportable. Aquest mateix any apareix la seua autobiografia: Tierra, mar y aire, on desvetla, fonamentalment, l'experiència del seu pas per l'exèrcit.,  Una volta demanada l'excedència es trasllada als EUA per obtenir el títol d'entrenadora de futbol. En San Diego (Califòrnia), després d'aconseguir-ho, va esdevenir la primera entrenadora europea d'un equip professional americà, dirigint en primer lloc el Carlsbad Waves FC i posteriorment el Carlsbad United FC, nascut de la fusió entre el primer i el Carlsbad Lightning, i amb el qual va guanyar el torneig Encinitas Rotary Cup 2014.,  Allí va conèixer el projecte Soccer Without Borders (Futbol Sense Fronteres), que tracta de millorar les condicions de vida i el futur dels menors emprant el futbol com a ferramenta. Aquesta ONG té bases en Amèrica Llatina, USA i Àfrica. Li van oferir anar-se'n com a Team Leader a una aldea a 60 km de Kampala a Uganda, on no comptaven amb cap voluntari. Decideix començar a usar els seus coneixements de futbol per entrenar els més desfavorits de la Terra.
A Onda.